Գերասիմ Ավդեև

**Գերասիմ Իվանովիչ Ավդեև**(), խորհրդային կոնստրուկտոր, Վ. Ի. Լենինի անվան Կուրգանի մեքենաշինական գործարանի առաջատար ինժեներ, ԽՍՀՄ պետական ​​մրցանակի դափնեկիր, Հայրենական մեծ պատերազմի մասնակից, ավագ լեյտենանտ։

## Կենսագրություն
Գերասիմ Իվանովիչ Ավդեևը ծնվել է 1925 թվականի նոյեմբերի 16-ին՝ Ուրալի մարզի Շադրինսկի շրջանի Կարգապոլսկի շրջանի Կոլմոգորովսկի գյուղական խորհրդի Պիրոժկի գյուղում։ Կուրգանի մարզային գործադիր կոմիտեի 1987 թվականի դեկտեմբերի 30-ի թիվ 525 որոշմամբ Պիրոժկի գյուղը հանվել է վերաբնակեցվածների ցանկից։ Այժմ գյուղի տարածքը Կուրգանի մարզի Կարգապոլսկի շրջանի Օսինովսկի գյուղական խորհրդի մաս է կազմում։

1943 թվականի փետրվարի 15-ին Կարգապոլի ՌՎԿ-ի կողմից զորակոչվել է բանվորա-գյուղացիական Կարմիր բանակ։ Նա մասնակցել է Հայրենական մեծ պատերազմին 1943 թվականի օգոստոսի 20-ից, եղել է 39-րդ բանակի 204-րդ հրաձգային դիվիզիայի 706-րդ հրաձգային գնդի գնդացիրային վաշտի ջոկի հրամանատար։ 1943 թվականի հոկտեմբերի 4-ին նա թեթևակի վիրավորվել է ձախ թևից, իսկ 1943 թվականի դեկտեմբերի 22-ին Վիտեբսկի մերձակայքում ստացել է դեմքի լուրջ՝ ստորին ծնոտի և աջ ուսի վնասվածքներ։ Նա մասնակցել է Կալինինգրադի գրավմանը: Պատերազմի ավարտից հետո ավագ սերժանտ Գ. Ի. Ավդեևը շարունակել է ծառայել Հյուսիսային զորքերի խմբում, իսկ 1945 թվականի հունիսի 25-ից՝ Գերմանիայում գտնվող Խորհրդային օկուպացիոն զորքերի խմբում։

1947 թվականին զորացրվել է և ընդունվել Շադրինսկի ավտոմոբիլային տեխնիկում։ 1950 թվականին ավարտելուց հետո աշխատել է որպես նախագծող-ինժեներ Ի. Վ. Ստալինի անվան Շադրինսկի ավտոմոբիլային միավորման գործարանի գլխավոր նախագծողների բաժնում, այնուհետև՝ որպես հրհանգիչ Շադրինսկ քաղաքի Խորհրդային Միության կոմունիստական կուսակցությունում:

1952-1953 թվականներին ծառայել է ԽՍՀՄ ռազմածովային նավատորմում:

1953-1957 թվականնեչին աշխատել է Շադրինսկի ավտոագրեգատային գործարանում՝ որպես ԿԷԿ-ի պետ, առաջատար կոնստրուկտոր, ՍԿԲ-ի պետ, գործարանի պետի տեղակալ:

1957 թվականից՝ Կուրգանի մեքենաշինական գործարանում՝ բյուրոյի պետ, առաջատար ինժեներ։

1964 թվականին նա ավարտել է Կուրգանի մեքենաշինական ինստիտուտը՝ «Մեխանիկական ինժեներ» մասնագիտությամբ։

Նրա ղեկավարությամբ, 1970-ականների սկզբին, իրականացվել են փորձարարական նախագծային աշխատանքներ՝ երկտեղանի աշտարակով հետևակի մարտական ​​մեքենայի (ԲՄՓ-2) համար մարտական ​​խցիկ ստեղծելու նպատակով:

Ընտրվել է կուսակցության Բյուրոյի քարտուղար և անդամ, եղել է գործարանի կուսակցական կոմիտեի որակի հանձնաժողովի անդամ, Գիտատեխնիկական ընկերության և VOIR-ի անդամ։

Ստացել է 19 հեղինակային վկայական գյուտերի համար։

Գերասիմ Իվանովիչ Ավդեևը մհացել է 1992 թվականի փետրվարի 20-ին Կուրգանի մարզի Կուրգան քաղաքում։

## Պարգևներ
* ԽՍՀՄ պետական ​​մրցանակ՝ ԲՄՓ-2-ի մշակման և սերիական արտադրության մեջ ներդրման համար
* Հայրենական պատերազմի 1-ին աստիճանի շքանշան, 1985 թվականի նոյեմբերի 6
* Կարմիր Աստղի շքանշան, 1947 թվականի նոյեմբերի 6
* «Խիզախության համար» մեդալ (ԽՍՀՄ) 1943 թվականի հոկտեմբերի 31
* «Մարտական արժանիքներ» մեդալ, 1944 թվականի հուլիսի 10
* «Վլադիմիր Իլյիչ Լենինի ծննդյան 100-ամյակի հիշատակին» մեդալ
* ԽՍՀՄ Պաշտպանության արդյունաբերության նախարարության «Լավագույն կոնստրուկտոր» կոչում

## Ծանոթագրություններ

 
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Կարմիր աստղի շքանշանի ասպետներ
Կատեգորիա:Հայրենական պատերազմի 1-ին աստիճանի շքանշանակիրներ